**Társulási megállapodás**

**(módosítás)**

**amely értelmében a jelen okirat 4. pontjában megnevezett önkormányzatok (továbbiakban: tagok) Magyarország helyi önkormányzatairól szóló 2011. évi CLXXXIX. törvény IV. fejezete alapján - önkormányzati társulást hoznak létre az önkormányzati közszolgáltatások színvonalának kiegyenlítettebb megvalósítása céljából.**

1. A társulási megállapodás 1. pontja a következők szerint módosul:

1. „A társulás elnevezése: **Pápakörnyéki** **Önkormányzatok Feladatellátó** **Társulása** (továbbiakban: társulás)”

2. A társulási megállapodás 5. pontja a következők szerint módosul:

5. „**A társulás célja:**

**A társulásban résztvevő települési önkormányzatok együttműködnek annak érdekében, hogy minél teljesebben, forrásaik célszerű és optimális felhasználásával biztosítsák a mind magasabb szintű ellátást és közszolgáltatást a kistérségben élők számára.**

**A társulás célja továbbá a térségi közvetlen érdekképviselet, valamint más térségi önkormányzati érdekképviseleti szervezetekkel történő együttműködés. A térség lehetőségeinek kiaknázása érdekében a források egyesítése az önkormányzatok önállóságának tiszteletben tartása mellett és egyes önkormányzatoknál jelentkező, de térségi feladatokat szolgáló, illetve ellátó tevékenységeknél érdekegyeztetés. „**

3. A társulási megállapodás 6. pontja a következők szerint módosul:

6.„**A társulás bélyegzője: „Pápakörnyéki Önkormányzatok Feladatellátó Társulása” felirattal ellátott körbélyegző, középen a Magyar Köztársaság címerével.”**

4. A társulási megállapodás 7.1. pontja a következők szerint módosul:

**7.1.** **A társulásban résztvevő települési önkormányzatok – jelen megállapodás 2. sz. mellékletében foglaltak szerint – az 5. pontban foglalt célok megvalósítása érdekében a közösen ellátandó feladatok körének bővítése jegyében az alábbi közszolgáltatási területeken működnek együtt:**

**a) Házi segítségnyújtás**

**b) Családsegítés**

**c) Gyermekjóléti szolgáltatás**

**d) Háziorvosi ügyelet ellátása**

**e) Belső ellenőrzés**

**f) Sport feladatok**

**A társulás alaptevékenysége:**

**Idősek, fogyatékosok szociális ellátása bentlakás nélkül.**

**Szakágazat száma, megnevezése: 881000 Idősek, fogyatékosok szociális ellátása**

**bentlakás nélkül.**

**Alkalmazott szakfeladatok:**

**889922-1 Házi segítségnyújtás**

**889924-1 Családsegítés**

**889201-1 Gyermekjóléti szolgáltatás**

**862102-1 Háziorvosi ügyeleti ellátás**

**841026-1 Önkormányzatok és társulások igazgatási tevékenysége**

**841901-1 Önkormányzatok és társulásaik elszámolásai**

**841907-1 Önkormányzatok elszámolásai a költségvetési szerveikkel**

**931201 -1 Versenysport-tevékenység támogatása**

**931301 -1 Szabadidősport –(rekreációs sport-) tevékenység és támogatása.**

5. A társulási megállapodás 8.1. pontja a következők szerint módosul:

**8.1. „Szociális alapszolgáltatás keretében:**

**- családsegítés;**

**- házi segítségnyújtás;**

**E feladat ellátásával összefüggésben a Társulás:**

**a.) Összehangolja a kistérség területén a szociális tevékenységet.**

**b.) Vizsgálja a közös intézmény létrehozásának és működtetésének lehetőségét.**

**c.) Megteremti és koordinálja a feladatellátásához szükséges tárgyi és személyi feltételeket.**

**e.) Lehetőség esetén pályázatot nyújt be a szociális feladatellátás biztosítására.”**

6. A társulási megállapodás 8.3. pontja a következők szerint módosul:

**8.3. „Egészségügyi feladat keretében:**

**Szervezi az alapfeladatok ellátását, különösen az orvosi ügyelet megszervezését.”**

7. A társulási megállapodás 8.6. pontja a következők szerint módosul:

**8.6 „A Társulási Tanács a Társulás által ellátott személyes gondoskodást nyújtó ellátásokról, azok igénybevételéről, valamint a fizetendő térítési díjakról szóló rendelet megalkotására Takácsi Község Önkormányzat Képviselőtestületét jelöli ki. A rendeletalkotás, rendelet módosítás előfeltétele, hogy a hatályos jogszabályoknak megfelelő rendelettervezetet a Társulási Tanács előzetesen megtárgyalja és jóváhagyja.**

**a) Az intézményi térítési díjat a Társulási Tanács határozatban fogadja el.**

**b) A Társulási Tanács által elfogadott intézményi térítési díjat a Társulás szociális alapfeladatot ellátó önkormányzatok illetékességi területére Takácsi Község Önkormányzatának Képviselő-testülete rendeletben állapítja meg.**

**c) a kötelező szociális alapellátásban részt vevő önkormányzat saját rendeletében az intézményi térítési díj vonatkozásában ellátottak részére, annak csökkentése érdekében támogatást állapíthat meg.**

**d) A támogatást megállapító önkormányzat polgármestere, a Társulás képviseletében az elnök, valamint a Pápakörnyéki Önkormányzatok Feladatellátó Intézménye a támogatás átutalásáról, elszámolásáról háromoldalú megállapodást köt.**

**e) Abban az esetben, ha az ellátásban részesülő a jogszabályi előírások miatt az intézményi térítési díj fizetésre részben, vagy egészben nem kötelezhető, az ellátott helyett az intézményi térítési díj és a személyi térítési díj különbözetét a területileg illetékes (feladatellátásra kötelezett) önkormányzat fizeti meg a d) pont szerinti megállapodás megkötésével.”**

8. A társulási megállapodás 8,7. pontja a következők szerint módosul:

**8.7. „A Társulás a 8.1, 8.2., 8.3 pontban felsorolt feladatait az általa alapított önállóan működő költségvetési szerv, a Pápakörnyéki Önkormányzatok Feladatellátó Intézménye útján látja el.”**

9. A társulási megállapodás 9. pontja a következők szerint módosul:

**9. A társulási tagság keletkezése, megszűnése:**

**9.1 A társulásban részt vevő települések képviselő-testületei minősített többséggel hozott határozattal döntenek a társulásban való részvételükről. A társulási megállapodás jóváhagyásához minden település képviselőtestületének minősített többséggel hozott döntése szükséges.**

**9.2. A Társuláshoz csatlakozni a naptári év első napjával lehet. A csatlakozásról a képviselő-testületnek legalább 6 hónappal korábban minősített többséggel kell dönteni, és azt - az elnökség útján írásban - a Társulás tagjaival közölni.**

**9.3. A társulás által nyújtott szolgáltatások igénybevételének feltétele, hogy a társulás tagjai a társulási megállapodásban, és az SZMSZ-ben foglaltakat magukra nézve kötelezően elfogadják és vállalják, hogy a társulás munkájában – e megállapodásban, illetve az SZMSZ-ben foglaltak szerint – tevékenyen részt vesznek, valamint a tagsági hozzájárulást és a tagdíjat befizetik. A tagdíjat két részletben – az első részletet minden év március 31-ig, a második részletet pedig szeptember 30-ig - kell befizetni.**

**9.4. A tagokról nyilvántartást kell vezetni.**

**9.5. A Társulás tagjának jogviszonya megszűnik:**

**a) Ha a Társulás megszűnik**

**b) Társulásból történő kiválással,**

**c) Kizárással.**

**A társulás tagjainak több mint a fele minősített többséggel elfogadott döntésével a naptári év utolsó napjával kizárhatja a társulásból a társulás azon tagját, amely a megállapodásban foglalt kötelezettségének – ismételt felhívásra – határidőben nem tett eleget.**

**9.6. Társulásból történő kiválás**

**a) A társulásból kiválni a naptári év utolsó napjával lehet, a kiválásról szóló döntést a képviselőtestület hat hónappal korábban köteles meghozni, és azt – az elnökség útján, írásban – a társulás tagjaival közölni.**

**b)**

**b.a.)A tagság kiválással történő megszüntetése esetén a tagdíjat, hozzájárulást a kilépés évére kell megfizetni.**

**b.b.) Amennyiben a kiválás miatt a kiváló tag illetékességi területén addig ellátott feladatok megszűnése következtében a Társulást fizetési kötelezettség terheli, ennek teljes összegét a kilépő tag viseli.**

**b.c.)A tagság megszűnéséből fakadó teljes körű elszámolást a kiváló tag és a társulás között az adott év mérlegét elfogadó Társulási Tanács állapítja meg és hagyja jóvá.**

**c) Amennyiben a társulásból kiváló önkormányzat bármilyen cél vagy más központi alapból vagy forrásból megvalósuló közös beruházásban vesz részt, a kilépés őt nem jogosítja fel arra, hogy a Társulási Tanács döntésével megvalósuló beruházásban az önkormányzati támogatást ne fizesse meg. A teljesítést követően a kilépés lehetősége számára az általános szabályok szerint nyílik meg.**

**d) A kiváló tagot megilleti - a fentieken túl - általa teljesített egyéb hozzájárulások összege, valamint a társulás vagyona pénzpiaci műveletekből származó bevételeinek arányos része, mely összegeket csökkenteni kell a Társulási Tanács döntése alapján valamennyi tag közös céljait szolgáló kiadások költségével.**

**e) A társulásból történő kiválás esetén a vagyontárgy társulási tag részére történő kiadását öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot - a társulással kötött szerződés alapján - használati díj illeti meg.**

**f) A társulás megszűnése, a társulásból történő kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.**

**9.7. Társulás általános rendjétől eltérő feladatellátás szabályai:**

**a) Az önkormányzat képviselő-testülete a Társuláshoz történő csatlakozáskor dönt arról, hogy mely feladatellátásban kíván részt venni.**

**b) A Társulás tagja a Társulásban részt vevő tagok hozzájárulásával a következők szerint módosíthatja saját feladatellátását:**

**b.a.)Feladatellátáshoz csatlakozni naptári év első napjával lehet, az önkormányzat képviselő-testülete erről legalább 6 hónappal korábban minősített többséggel dönt, s erről a társulási tanácsot értesíti.**

**b.b.) Feladatellátásból kiválni naptári év utolsó napjával lehet, az önkormányzat képviselő-testülete erről legalább 6 hónappal korábban minősített többséggel dönt, s erről a társulási tanácsot értesíti.”**

10. A Társulási megállapodás 10.3.a pontja a következők szerint módosul:

**„10.3.a) A fizetési határidő lejártát követő 15 napon belül a feladatellátó intézmény vezetője – a társulás elnökének egyidejű tájékoztatása mellett – írásban, 8 napos fizetési határidő megjelölésével felszólítja az érintett önkormányzatot fizetési kötelezettségének teljesítésre.”**

11. A társulási megállapodás 10.4. ponttal egészül ki:

**„10.4.A társulási megállapodás módosítását, bármely tag önkormányzat kezdeményezheti a társulási tanács felé írásban - az erről szóló indokolást tartalmazó képviselőtestületi határozat megküldésével. Az ilyen kezdeményezésről a tanács a legközelebbi ülésén döntést hoz.”**

12. A társulási megállapodás 11. pontja a következők szerint módosul:

**„11. A társulás szervei:**

**a.) Társulási Tanács,**

**b.) Elnökség,**

**c.) Elnök,**

**d.) Elnökhelyettes*,***

**e.) Pénzügyi Bizottság**

**f) Pápakörnyéki Önkormányzatok Feladatellátó Intézménye,**

**A Társulás munkaszervezeti feladatait: a Vaszari Közös Önkormányzati Hivatal látja el.”**

13. A társulási megállapodás 11.1.1. pontja a következők szerint módosul:

**11.1.1.**

**„A társulás legfőbb döntéshozó szerve, amely a társulásban résztvevő települési önkormányzatok polgármestereiből áll. A polgármestert akadályoztatása esetén az alpolgármester helyettesíti, mindkettőjük akadályoztatása esetén a polgármester által meghatalmazott települési önkormányzati képviselő jogosult az önkormányzat képviseletére.**

**A társulásban részt vevő települési önkormányzat jegyzője részt vehet a Társulási Tanács munkájában, melynek során tanácskozási jog illeti meg. A Társulási Tanács szükség szerint, de legalább évi 4 alkalommal tart ülést.”**

14. A társulási megállapodás 11.1.4. pontja a következők szerint módosul:

**11.1.4 „ A Társulási Tanács kizárólagos feladata:**

1. **az SZMSZ elfogadása és módosítása,**
2. **a tagsági hozzájárulás és tagdíj megállapítása,**
3. **tisztségviselők megválasztása,**
4. **az általa létrehozott költségvetési szerv vezetőjének kinevezése,**
5. **a társulás éves költségvetésének megállapítása, zárszámadásának elfogadása,**
6. **a felsoroltakon túl a Társulási Tanács saját maga határozza meg feladat- és hatáskörét.**

**A Társulási Tanács működésével kapcsolatos egyéb kérdéseket a társulás saját maga állapítja meg a Szervezeti és Működési Szabályzatában.”**

15. A társulási megállapodás 11.2. pontja a következők szerint módosul:

**11.2. „Elnökség**

**11.2.1. A társulás legfeljebb 9 tagú kollektív irányító szerve, amely elnökből, elnökhelyettesből és legfeljebb 7 tagbóláll. Az elnökséget a Társulási Tanács választja.**

**11.2..2. Az elnökség szükség szerint, de legalább évi 4 alkalommal tart ülést. A határozatképességre és a döntések meghozatalára értelemszerűen irányadók e megállapodásban 11.1.3 pontjában foglaltak.**

**11.2.3. Az elnökség felelős a társulás működésének biztonságáért, a társulás költségvetésére, éves programjára vonatkozó javaslat összeállításáért és Társulási Tanács elé terjesztéséért. Az elnökség részletes feladatait az SZMSZ tartalmazza.”**

16. A társulási megállapodás 11.3. pontja a következők szerint módosul:

**11.3. „Elnök**

**11.3.1. A társulás képviseletét, valamint vezetésének és működése szervezésének operatív teendőit az elnök látja el.**

**11.3.2. Az elnök helyettesítését, és munkájának segítését az elnökhelyettes végzi. Az elnökhelyettes feladat- és munkamegosztása, valamint a helyettesítés rendje az elnök által kerül meghatározásra, amely visszavonásig érvényes.**

**Az elnököt akadályoztatása esetén az elnökhelyettes helyettesíti.**

**11.3.3.A társulás elnökét és elnökhelyettesét a Társulási Tanács titkos szavazással választja meg az önkormányzati választási ciklus időtartamára.**

**11.3.4. Az elnök feladat- és hatásköre:**

1. **A társulás képviselete, amely tevékenységi körében a Társulási Tanács, illetve az elnökség megbízása szerint köteles eljárni.**
2. **A társulás, valamint az elnökség tevékenységének szervezése.**
3. **A tagok közötti koordináció elősegítése.**
4. **A társulás működéséhez szükséges feltételek megteremtésének elősegítése.**
5. **A Társulási Tanács, az elnökség üléseinek előkészítése, az ülések összehívása és azok levezetése.**
6. **A Társulási Tanács, az elnökség és a Pénzügyi Bizottság döntéseinek végrehajtása és a végrehajtás ellenőrzése,**
7. **Felelős a társulás gazdálkodásának szabályszerűségéért.”**

17. A társulási megállapodás 12.1 c) pontja a következők szerint módosul

**„12.1.c** **A tagsági hozzájárulás és tagdíj, melynek összegét a Társulási Tanács állapítja meg, A tagdíj megállapítása a települési önkormányzat lakosságszámának arányában történik, mértéke a Társulás éves költségvetésében kerül meghatározásra. „**

18. A társulási megállapodás 12.1.2 pontja a következők szerint módosul:

**12.1.2.**

**„a) A társulás intézménye és munkaszervezete működési és fejlesztési kiadásait a központi állami támogatás~~a~~ terhére kell biztosítani.**

**a.a.) Amennyiben a központi állami támogatás az Társulás által fenntartott intézmény, illetve munkaszervezet működésére és fejlesztésére nem elegendő, a kiadásokhoz a társulási tagok lakosságszámuk (tárgyévet megelőző év január 1-jei állapotnak megfelelő állandó lakosok száma) alapján, továbbá az egyes feladatokhoz történő súlyozott arányában járulnak hozzá.**

**b) A 7.1. a) – c) és e) pontban foglalt feladatok központi költségvetésből származó bevételeit meghaladó kiadásokat a feladatellátáshoz csatlakozott települések finanszírozzák a 7.1. d) pontban foglalt feladat központi költségvetésből származó bevételét meghaladó kiadását a feladatellátáshoz csatlakozott települések az adott évben ellenőrizendő önkormányzatok és költségvetési szervek arányában finanszírozzák. A munkaszervezeti feladatok ellátásához a társulási tagok a lakosságszámuk (tárgyévet megelőző év január 1-jei állapotnak megfelelő állandó lakosok száma) alapján járulnak hozzá.**

**c) A társulás által intézményfenntartóként ellátott feladatok tekintetében a feladatellátás során felmerült működési kiadások központi költségvetési forrásból nem fedezett részét a feladatellátásban részt vevő önkormányzatok saját költségvetésük terhére biztosítják. Az egyes önkormányzatok által fizetendő költségvetési hozzájárulás éves mértékéről a társulási tanács az éves költségvetés elfogadásával egyidejűleg dönt, mely a zárszámadás keretében kerül elszámolásra.**

**d) Az önkormányzatok hozzájárulásának összegét az egyes feladatokhoz kapcsolódó feladatmutatók alapján – településenként és feladatonként - külön-külön kell megállapítani. A lakosságszámra és a korcsoportokba tartozókra a Közigazgatási és Elektronikus Közszolgáltatások Központi Hivatal adatait a költségvetési évet megelőző év január 1-jei állapot szerint kell figyelembe venni.**

**e) Az önkormányzatok által fizetendő pénzügyi hozzájárulást a költségvetésről szóló határozat szerint, illetve minden év március 31-ig egy összegben kell teljesíteni.”**

19. A társulási megállapodás 12.1.5. pontja a következő k szerint módosul:

**12.1.5. „A feladatellátást szolgáló vagyonra, a vagyon feletti rendelkezési jogra vonatkozó szabályokat a társulási megállapodás és az intézmény alapító okirata tartalmazza.”**

20. A társulási megállapodás 12.2. pontja a következő rendelkezés lép:

**12.2. „A társulás megszűnése**

**a) A társulás megszűnik:**

**a.a.) ha a megállapodásban meghatározott időtartam eltelt, vagy a törvényben meghatározott feltétel megvalósult,**

**a.b.) a társulás tagjai a 2011. évi CLXXXIX. törvény 88. § (2) bekezdés szerinti többséggel azt elhatározzák,**

**a.c.) a törvény erejénél fogva,**

**a.d.) a bíróság jogerős döntése alapján.**

**c) A társulás megszűnésekor figyelemmel a Társulási megállapodás 9.5.f) pontjára a vagyon felosztása és a közös tulajdon megszüntetése nem történhet oly módon, hogy az a közfeladatok és közszolgáltatások ellátását veszélyeztesse.**

**d) A társulás megszűnése esetén a vagyon tagok közti felosztásakor figyelemmel kell lenni a Pápakörnyéki Községi Önkormányzatok Intézményi és Belső Ellenőrzési Társulás, *valamint a Pápa és Környéke Sportigazgatási és Sportszervezési Társulás* által megszűnésére tekintettel a jogutód társulásnak átadott vagyonra.**

**e) A közös tulajdon megszűntetése és az ebből származó vagyoni igények kielégítése során, ezért a Társulás tagjai olyan polgári jogi megoldásokat alkalmaznak (későbbi, halasztott fizetés, csere stb.), amelyek a közfeladat ellátását nem veszélyeztetik, a célvagyon a közfeladat ellátását biztosítja.**

**f) A közös tulajdonban történő elszámolásig a közfeladatok ellátása érdekében biztosítják a feladatot ellátó és átvállaló használati jogát. A tulajdonjog rendezése során a folyamatos működtetés és feladatellátás biztosítása érdekében a használati jog gyakorlás átengedése feltételeiben állapodnak meg.”**

21. A társulási megállapodás 12.3. pontja a következők szerint módosul:

**12.3. „Vagyongazdálkodás**

**12.3.1. A társulás vagyona felett a rendelkezési jog a Társulási Tanácsot illeti meg.**

**A kistérségi feladatellátás érdekében támogatással létrehozott üzleti vagyon - az aktiválást követően – ingatlanvagyon esetében tíz évig, más vagyon esetében öt évig nem idegeníthető el, kivéve ha**

**a) az elidegenítést műszaki vagy szakmai okok teszik szükségessé és az abból származó ellenértéket a társulás ugyanazon közszolgáltatás ellátásának fejlesztési szükségleteire fordítja, amelyhez az elidegenítést megelőzően az értékesített vagyon kapcsolódott, vagy**

**b) az adott közszolgáltatás kistérségi szintű ellátásának megszűnése esetén a támogatással létrehozott vagyon a közszolgáltatási feladatot a továbbiakban ellátó helyi önkormányzat tulajdonába kerül.**

**c) a korlátozottan forgalomképes vagyon hitelfelvétel és kötvénykibocsátás esetén annak fedezetéül nem szolgálhat, és kizárólag az állam, másik helyi önkormányzat vagy önkormányzati társulás részére idegeníthető el.”**

22. A társulási megállapodás 12.4. pontja a következők szerint módosul:

**12.4. „Adatszolgáltatási kötelezettség**

**a) A társulás tagjai részére a társulás feladatkörébe tartozó kérdésekben az előterjesztések elkészítéséhez információt ad.**

**b) A társulás éves gazdálkodásáról és működéséről a tárgyévet követő év április 30-ig beszámolót készít.”**

23. A társulási megállapodás 13. pontja a következők szerint módosul:

**3. Intézményi, munkaszervezeti feladatok ellátása.**

**13.1. A Társulási Tanács e Megállapodásban rögzített feladatok ellátására önállóan működő költségvetési szervet hoz létre Pápakörnyéki Önkormányzatok Feladatellátó Intézménye elnevezéssel.**

**13.1.1. Az intézmény alapfeladatait az Alapító Okirat a következők szerint állapítja meg:**

**a) házi szociális gondozás**

**b) családsegítés,**

**c) gyermekjóléti feladatok ellátása**

**d) egészségügyi alapellátás háziorvosi ügyeletmegszervezése.**

**13.1.2. Az intézményt a közalkalmazottak jogállásáról szóló 1992. évi XXIII. törvény előírásai alapján 5 évre megbízott, magasabb vezetőnek minősülő intézményvezető vezeti.**

**13.1.3. Az intézmény szakmai munkáját a Társulási Megállapodásban rögzített feladatellátás keretei között a szakmai program alapján szervezeti és működési szabályzata szerint látja el.**

**13.1.4. Az intézmény alapítói jogokkal felruházott irányító szerv neve:**

**Pápakörnyéki Önkormányzatok Feladatellátó Társulás Társulási Tanácsa**

**Székhelye: Pápa, Csáky László utca 12.**

**Telephelyei: 8500 Pápa, Pálos tér 2.**

**8500 Pápa, Anna tér 11.**

**13.1.5. A költségvetési szerv irányító, fenntartó, működtető szervének neve és székhelye:**

**Pápakörnyéki Önkormányzatok Feladatellátó Társulása Társulási Tanács**

**Székhely: 8500 Pápa, Csáky László utca 12.**

**13.1.6.Irányító szerv vezetője: társulási tanács elnöke**

**13.1.7. Gazdálkodási besorolása: önállóan működő költségvetési szerv**

**Költségvetését Takácsi Község Önkormányzata éves költségvetése tartalmazza.**

**A gazdálkodással kapcsolatos feladatokat a Vaszari Közös Önkormányzati Hivatal látja el.**

**13.1.8. Az ellátandó feladatokhoz szükséges foglalkoztatottak létszámát a Társulási Tanács határozza meg. A társulás által létrehozott költségvetési szerv vezetője felett az egyéb munkáltatói jogokat az elnök gyakorolja. A társulás által létrehozott költségvetési szerv dolgozói tekintetében az intézményvezető jogosult a munkáltatói jogok gyakorlására.**

**13.1.9. A közös intézmények fenntartása és finanszírozása, forrásai az állami költségvetési normatívákból, valamint a társulás tagjainak hozzájárulásával a társulási megállapodásban rögzítettek szerint történik.**

**13.2. A Társulás munkaszervezeti feladatainak ellátása**

**13.2.1.. A Társulási Tanács munkaszervezeti feladatait (döntések előkészítése, végrehajtás szervezése) a társulás székhelyének polgármesteri hivatala, a Vaszari Közös Önkormányzati Hivatala látja el.**

**13.2.2. A munkaszervezeti feladatok ellátása magában foglalja az alábbiakat:**

**a.) előkészíti a Társulási Tanács és az elnökség üléseit és gondoskodik a döntések végrehajtásáról,**

**b.) összeállítja a költségvetés tervezetét és ellátja a költségvetés végrehajtásával kapcsolatos feladatokat,**

**c.) elkészíti, elkészítteti a társulás pályázatait, és végzi azokat a szakmai feladatokat, melyekkel a társulás megbízza,**

**d) ellátja a gazdálkodási feladatokat a Társulási Tanács és a Pápakörnyéki Önkormányzatok Feladatellátó Intézménye vonatkozásában.**

**d.) ellátja az adminisztrációs feladatokat.**

**13.2.3. Az ellátandó feladathoz szükséges foglalkoztatottak létszámát a Társulási Tanács határozza meg. A Hivatal köztisztviselői felett a munkáltatói jogokat a Vaszari Közös Önkormányzati Hivatal jegyzője gyakorolja.**

**13.2.4. A Társulás munkaszervezeti feladatait ellátó hivatal fenntartási, működési, fejlesztési költségéhez a Társulás tagjai lakosságszámuk arányában járulnak hozzá.**

24. A társulási megállapodás 14. pontja a következők szerint módosul:

**14. „Záró rendelkezés:**

**a) Jelen megállapodással létrehozott Pápai Többcélú Kistérségi Társulás az 1998. július 15-ével létrehozott Pápakörnyéki Községi Önkormányzatok Intézményi és Belső Ellenőrzési Társulás (székhelye: 8500 Pápa, Csáky László u. 12.), valamint a 2000. november 30-ával létrehozott Pápa és Környéke Települési Önkormányzatok Területfejlesztési Társulás (székhelye: 8500 Pápa, Csáky László u. 12.), továbbá a 2008. január 1-jével megszűnő Pápa és Környéke Sportigazgatási és Sportszervezési Társulás jogutódja.**

**b) A Pápakörnyéki Községi Önkormányzatok Intézményi és Belső Ellenőrzési Társulással, valamint a Pápa és Környéke Sportigazgatási és Sportszervezési Társulással szemben fennálló és ki nem egyenlített, valamint későbbi követelésekért az abban részt vett tagok teljes felelősséggel állnak helyt.**

**c) Jelen társulási megállapodásban nem szabályozott kérdésekben a vonatkozó jogszabályok és az SZMSZ rendelkezései irányadóak.**

**d) A társulási megállapodást aláíró tagok a társulás működése során felvetődő vitás kérdéseket egymás között kötelesek egyeztetni, csak ennek eredménytelensége esetén fordulnak bírósághoz.**

**e) A helyi önkormányzatok képviselő-testületei között a társulás működése során felmerülő vitás kérdésekben a közigazgatási és munkaügyi bíróság dönt.**

**f) a Társulási Megállapodást, illetve annak módosítását, valamint a Társulási Tanács azon döntéseit, melyet a képviselő-testületeknek jóvá kell hagyniuk a Társulási Tanács döntését követő 30 napon belül, illetve a soron következő ülésén az érintett képviselő-testületek megtárgyalják**

**g) Jelen társulási megállapodást az alapító önkormányzatok képviselőtestületei megtárgyalták, az abban foglaltakat megértették és elfogadták, a megállapodásban foglaltak megszegéséből eredő követelésekért teljes felelősséget vállalják. A megállapodás aláírására az önkormányzat képviseletében a polgármestert felhatalmazták az aláírások mellett feltüntetett határozatokban.**

**h Jelen társulási megállapodás 12.1.2 pontjában rögzített, a feladatellátáshoz történő hozzájárulásra vonatkozó szabályokat a 2014. január 1-től kell alkalmazni.”**

**i) Jelen társulási megállapodás a társult települési önkormányzatok közül az utolsóként jóváhagyó önkormányzat(ok) képviselőtestületének határozatával, vagy ahhoz képest megállapított hatálybalépés napjával lép hatályba.**

**Pápa, 2013**

25. A társulási megállapodás 2.a-2.e pontja a következők szerint módosulnak.

2/**a.** melléklet

Szociális alapszolgáltatás

1. Családsegítés

* A feladatellátás a társulás, mint intézményfenntartó keretében történik:

Adásztevel

Bakonyjákó

Bakonykoppány

Bakonyság

Bakonyszentiván

Bakonyszücs

Bakonytamási

Béb

Békás

Csót

Dáka

Döbrönte

Egyházaskesző

Farkasgyepű

Ganna

Gic

Gecse

Kemeneshőgyész

Kemenesszentpéter

Kup

Külsővat

Lovászpatona

Magyargencs

Malomsok

Marcalgergelyi

Marcaltő

Mezőlak

Mihályháza

Nagyacsád

Nagydém

Nagygyimót

Nemesgörzsöny

Nemesszalók

Németbánya

Nóráp

Nyárád

Pápadereske

Pápakovácsi

Pápasalamon

Pápateszér

Takácsi

Ugod

Vanyola

Várkesző

Vaszar

Vinár

2. Házi segítségnyújtás

* A feladatellátás a társulás, mint intézményfenntartó keretében történik:

Adásztevel

Bakonyjákó

Bakonykoppány

Bakonyság

Bakonyszentiván

Bakonytamási

Béb

Békás

Csót

Dáka

Döbrönte

Farkasgyepű

Ganna

Gic

Kup

Lovászpatona

Magyargencs

Marcalgergelyi

*Mezőlak*

Nagydém

Nagygyimót

Nemesgörzsöny

Nemesszalók

Németbánya

Nóráp

Nyárád

Pápadereske

Pápakovácsi

Pápasalamon

Pápateszér

*Takácsi*

Ugod

Vanyola

Várkesző

Vaszar

Vinár

2/**b.** melléklet

Gyermekjóléti alapellátás

Gyermekjóléti szolgáltatás:

* A feladatellátás a társulás, mint intézményfenntartó keretében történik:

Adásztevel

Bakonyjákó

Bakonykoppány

Bakonyság

Bakonyszentiván

Bakonyszücs

Bakonytamási

Béb

Békás

Csót

Dáka

Döbrönte

Egyházaskesző

Farkasgyepű

Ganna

Gic

Gecse

Kemeneshőgyész

Kemenesszentpéter

Kup

Külsővat

Lovászpatona

Magyargencs

Malomsok

Marcalgergelyi

Marcaltő

Mezőlak

Mihályháza

Nagyacsád

Nagydém

Nagygyimót

Nemesgörzsöny

Nemesszalók

Németbánya

Nóráp

Nyárád

Pápadereske

Pápakovácsi

Pápasalamon

Pápateszér

Takácsi

Ugod

Vanyola

Várkesző

Vaszar

Vinár

2/**c.** melléklet

Egészségügyi feladat

* A feladatellátás a társulás, mint intézményfenntartó keretében történik az alábbi települési önkormányzatok részvételével:

Adásztevel

Bakonyjákó

Bakonykoppány

Bakonyság

Bakonyszentiván

Bakonyszücs

Bakonytamási

Béb

Békás

Csót

Dáka

Döbrönte

Egyházaskesző

Farkasgyepű

Ganna

Homokbödöge

Kemeneshőgyész

Kemenesszentpéter

Kup

Külsővat

Lovászpatona

Magyargencs

Malomsok

Marcalgergelyi

Marcaltő

Mezőlak

Mihályháza

Nagyacsád

Nagydém

Nagygyimót

Nagytevel

Nemesgörzsöny

Nemesszalók

Németbánya

Nóráp

Nyárád

Pápadereske

Pápakovácsi

Pápasalamon

Pápateszér

Takácsi

Ugod

Vanyola

Várkesző

Vaszar

Vinár

2/**d.** melléklet

Belső ellenőrzés

**A feladatellátás az alábbi települések részvételével történik:**

*Adásztevel*

*Bakonyjákó*

*Bakonykoppány*

Bakonypölöske

*Bakonyság*

*Bakonyszentiván*

*Bakonyszücs*

*Bakonytamási*

*Béb*

*Békás*

*Csót*

*Dáka*

*Döbrönte*

*Farkasgyepű*

*Ganna*

*Gic*

*Gecse*

*Homokbödöge*

*Kup*

*Külsővat*

*Lovászpatona*

*Magyargencs*

*Marcalgergelyi*

*Mezőlak*

*Nagyacsád*

*Nagydém*

*Nagygyimót*

*Nagytevel*

*Nemesgörzsöny Nemesszalók*

*Németbánya*

*Nóráp*

*Nyárád*

*Pápadereske*

*Pápakovácsi*

*Pápasalamon*

*Pápateszér*

*Takácsi*

*Ugod*

*Vanyola*

*Vaszar*

*Vinár*

*2/***e.** *melléklet*

*Sport feladatok*

*A feladatellátás a társulás, mint intézményfenntartó keretében történik az alábbi települési önkormányzatok részvételével:*

Bakonyság

*Bakonytamási*

*Békás*

*Csót*

*Dáka*

*Egyházaskesző*

*Homokbödöge*

*Lovászpatona*

Magyargencs

*Malomsok*

*Marcaltő*

*Marcalgergelyi*

*Mezőlak*

*Nagyacsád*

*Nagytevel*

*Nemesgörzsöny*

**Németbánya**

*Nyárád*

*Pápadereske*

*Pápakovácsi*

*Pápasalamon*

*Pápateszér*

*Vanyola*

*Várkesző*

*Vaszar*

**Vinár**

**Záradék**

**A Pápai Többcélú Kistérségi Társulás Társulási Tanács**

**/2013. (IV. 25.) határozata**

A Pápai Többcélú Kistérségi Társulás Társulási Tanácsa a Pápai Többcélú Kistérségi Társulás társulási megállapodás módosítását és annak egységes szerkezetét – az előterjesztés 1. és 2. számú mellékletében foglaltaknak megfelelően – jóváhagyja

A Társulási Megállapodás módosítása a megállapodásban rögzítettek szerint, 2013. július 1-én lép hatályba.

Határidő: Folyamatos

Felelős: Elnök