**Társulási megállapodás**

**(módosítás)**

**amely értelmében a jelen okirat 4. pontjában megnevezett önkormányzatok (továbbiakban: tagok) Magyarország helyi önkormányzatairól szóló 2011. évi CLXXXIX. törvény IV. fejezete alapján - önkormányzati társulást hoznak létre az önkormányzati közszolgáltatások színvonalának kiegyenlítettebb megvalósítása céljából.**

1. A társulási megállapodás 11.1.2 pontja a következők szerint módosul:

„11.1.2. Döntéshozatal általános szabályai

**A társulási tanács minden tagja egy szavazattal rendelkezik**.”

2. A társulási megállapodás 11.1.3. pontja a következők szerint módosul:

„11.1.3.

**A Társulási Tanács határozatképes, ha legalább a szavazatok több mint felével rendelkező tag jelen van.**

A Társulási Tanács döntéseit egyszerű többséggel hozza. A döntés meghozatalához legalább annyi tag igen szavazat szükséges, amely meghaladja a jelen lévő tagok szavazatainak a felét és az általuk képviselt települések lakosságszámának egyharmadát.

A Társulási Tanács minősített többséggel hozott döntése szükséges:

a) zárt ülés elrendeléséhez, ha a vagyonával való rendelkezés és az általa kiírt pályázati tárgyalásakor, ha a nyilvános tárgyalás üzleti érdeket sértene;

b) a hatáskörébe utalt választás, kinevezés, felmentés, vezetői megbízatás adása, illetőleg visszavonása, fegyelmi eljárás megindítása, fegyelmi büntetés kiszabása;

c) adósságrendezési eljárás megindításához;

d) a szervezeti és működési szabályzat elfogadásához; és

e )abban az ügyben, amit a szervezeti és működési szabályzat meghatároz.

**A minősített többséghez legalább annyi tag igen szavazata szükséges, amely eléri a társulásban részt vevő tagok szavazatának több mint felét és az általuk képviselt települések lakosságszámának a felét.”**

**Záradék**

**A Pápakörnyéki Önkormányzatok Feladatellátó Társulás Társulási Tanács**

**/2013. (XII. 5.) határozata**

A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Társulás társulási megállapodás módosítását és annak egységes szerkezetét – az előterjesztés 1. és 2. mellékletében foglaltaknak megfelelően – jóváhagyja

A társulási megállapodás módosítása 2014. január 1-től lép hatályba.

Határidő: Folyamatos

Felelős: Elnök

**Kunszt Szabolcs**

**elnök**

**Kup Önkormányzata Képviselő-testületének**

**…./2013. (XII. ..) határozata**

Kup Önkormányzatának Képviselő-testülete a Pápakörnyéki Önkormányzatok Feladatellátó Társulás társulási megállapodás módosítását és annak egységes szerkezetét – az előterjesztés 1. és 2. mellékletében foglaltaknak megfelelően – jóváhagyja

A társulási megállapodás módosítása 2014. január 1-től lép hatályba.

Határidő: Folyamatos

Felelős: Polgármester